પંચાયત ધારો – ૧૯૯૩ ની કલમ – ૯૨ હેઠળ ગ્રામ પંચાયતોમાં વિવિધ સમિતિઓની રચના કરવાનું ફરજીયાત છે. આ જોગવાઈ અનુસાર ગ્રામ પંચાયતોમાં સામાજિક ન્યાય સમિતિની રચના કરવાનું ફરજીયાત છે. કલમ -૯૨ માં એમ જણાવવામાં આવ્યું છે કે ગ્રામ પંચાયત અનુસુચિત જાતિઓ અને અનુસુચિત આદિ જાતિઓની વ્યક્તિઓ સહીત સમાજના નબળા વર્ગના લોકોને સામાજિક ન્યાય મળે તે માટે આવશ્યક જણાતા જે કાર્યો ઠરાવવામાં આવે તે બજાવવા માટે સામાજિક ન્યાય સમિતિ નામની સમિતિ રચશે. આ સમિતિની બેઠક દર ત્રણ મહીને (વર્ષમાં ચાર) મીટીંગ બોલાવવી ફરજીયાત છે.